b'\n_START_ARTICLE_\nEvropska liga\n_START_SECTION_\nZgodovina\n_START_PARAGRAPH_\nEvropska liga je bila prvi\xc4\x8d organiziran leta 1971, prvi zmagovalci pa so bili nogometa\xc5\xa1i Tottenhama. Zaradi navezanosti na "pokojni" Pokal velesejemskih mest se je v prvih letih v tekmovanje lahko uvrstil le en klub iz posameznega mesta, leta 1975 pa je bila prekinjena tudi ta tradicija, kajti nogometa\xc5\xa1i angle\xc5\xa1kega Evertona so se s \xc4\x8detrtim mestom v angle\xc5\xa1kem prvenstvu uvrstili v Pokal UEFA, pravico do nastopa pa so \xc5\xbeeleli uveljaviti tudi njihovi mestni tekmeci, nogometa\xc5\xa1i Liverpoola, ki so v prvenstvu zasedli drugo mesto. Ker se je Everton na odlo\xc4\x8ditev prito\xc5\xbeil, je UEFA sklenila, da to tradicijo dokon\xc4\x8dno prekine._NEWLINE_V tekmovanje so navadno vstopali drugouvr\xc5\xa1\xc4\x8deni klubi posameznih dr\xc5\xbeavnih prvenstev, leta 1999 pa je pri\xc5\xa1lo do povezave s Pokalom pokalnih zmagovalcev, ki ga je UEFA takrat ukinjala. Pred tem so zmagovalci doma\xc4\x8dega pokalnega tekmovanja nastopali v Pokalu pokalnih zmagovalcev, od leta 1999 dalje pa imajo pravico do nastopa v Pokalu UEFA, kakor tudi klubi, ki izpadejo v tretjem krogu kvalifikacij Lige prvakov in tretjeuvr\xc5\xa1\xc4\x8deni klubi skupinskega dela Lige prvakov. Tri mesta v Pokalu UEFA so vsako leto podeljena na podlagi fair playa, mo\xc5\xbenost nastopa v tem tekmovanju pa imajo tudi zmagovalci Pokala Intertoto._NEWLINE_Zmagovalec Evropske lige ima pravico eno leto hraniti originalen pokal, nato pa v trajno last dobi repliko. Originalni pokal bi v trajno last prejel klub, ki bi tekmovanje osvojil trikrat zapored ali petkrat v vsej svoji zgodovini.\n_START_SECTION_\nFormat\n_START_PARAGRAPH_\nNa\xc4\x8din tekmovanja, ki je v veljavi danes, je bil prvi\xc4\x8d uporabljen v sezoni 2004/2005. Tekmovanje se za\xc4\x8dne z dvema kvalifikacijskima krogoma, v katera se uvrstijo tudi mo\xc5\xa1tva, ki so pravico do tekmovanja dobila zaradi fair playa in zaradi zmage v Pokalu Intertoto. Zmagovalci kvalifikacij se uvrstijo v prvi krog, kjer se jim pridru\xc5\xbeijo klubi iz nogometno bolje razvitih dr\xc5\xbeav in tisti predstavniki, ki so izpadli v tretjem krogu kvalifikacij za Ligo prvakov. Eno mesto je rezervirano tudi za aktualnega zmagovalca Pokala UEFA, v tej fazi pa je udele\xc5\xbeenih 80 klubov. _NEWLINE_Vsak klub s svojim nasprotnikom igra dve tekmi (doma in v gosteh). Ostane 40 zmagovalcev, ki jih nato razdelijo v osem skupin s po petimi udele\xc5\xbeenci. V skupinah klubi odigrajo le eno medsebojno tekmo, iz skupine pa napredujejo tri najbolj\xc5\xa1e ekipe, ki se jim v spomladanskem delu pridru\xc5\xbei tudi osem tretjeuvr\xc5\xa1\xc4\x8denih ekip skupinskega dela Lige prvakov. _NEWLINE_V spomladanskem delu se tekmovanje nadaljuje po sistemu na izpadanje (na dve tekmi), vse do finala, kjer pa se odigra le ena tekma, na nevtralnem igri\xc5\xa1\xc4\x8du.\n_START_SECTION_\nZmagovalci po letih\n_START_PARAGRAPH_\n2017 - 2018 // Atl\xc3\xa9tico Madrid_NEWLINE__NEWLINE_2016 - 2017 // Manchester United_NEWLINE__NEWLINE_2015 - 2016 // Sevilla_NEWLINE__NEWLINE_2014 - 2015 // Sevilla_NEWLINE__NEWLINE_2013 - 2014 // Sevilla_NEWLINE__NEWLINE_2012 - 2013 // Chelsea FC_NEWLINE__NEWLINE_2011 - 2012 // Atl\xc3\xa9tico Madrid_NEWLINE__NEWLINE_2010 - 2011 // FC Porto_NEWLINE__NEWLINE_2009 - 2010 // Atl\xc3\xa9tico Madrid_NEWLINE__NEWLINE_2008 - 2009 // FC Shakhtar Donetsk_NEWLINE__NEWLINE_2007 - 2008 // FC Zenit Saint Petersburg_NEWLINE__NEWLINE_2006 - 2007 // Sevilla_NEWLINE__NEWLINE_2005 - 2006 // Sevilla_NEWLINE__NEWLINE_2004 - 2005 // PFC CSKA Moscow_NEWLINE__NEWLINE_2003 - 2004 // Valencia CF_NEWLINE__NEWLINE_2002 - 2003 // FC Porto_NEWLINE__NEWLINE_2001 - 2002 // Feyenoord_NEWLINE__NEWLINE_2000 - 2001 // Liverpool F.C._NEWLINE__NEWLINE_1999 - 2000 // Galatasaray S.K._NEWLINE__NEWLINE_1998 - 1999 // Parma F.C._NEWLINE__NEWLINE_1997 - 1998 // Internazionale Milano F.C._NEWLINE__NEWLINE_1996 - 1997 // FC Schalke 04_NEWLINE__NEWLINE_1995 - 1996 // FC Bayern Munich_NEWLINE__NEWLINE_1994 - 1995 // Parma F.C._NEWLINE__NEWLINE_1993 - 1994 // Internazionale Milano F.C._NEWLINE__NEWLINE_1992 - 1993 // Juventus F.C._NEWLINE__NEWLINE_1991 - 1992 // AFC Ajax_NEWLINE__NEWLINE_1990 - 1991 // Internazionale Milano F.C._NEWLINE__NEWLINE_1989 - 1990 // Juventus F.C._NEWLINE__NEWLINE_1988 - 1989 // S.S.C. Napoli_NEWLINE__NEWLINE_1987 - 1988 // Bayer Leverkusen_NEWLINE__NEWLINE_1986 - 1987 // IFK G\xc3\xb6teborg_NEWLINE__NEWLINE_1985 - 1986 // Real Madrid C.F._NEWLINE__NEWLINE_1984 - 1985 // Real Madrid C.F._NEWLINE__NEWLINE_1983 - 1984 // Tottenham Hotspur F.C._NEWLINE__NEWLINE_1982 - 1983 // R.S.C. Anderlecht_NEWLINE__NEWLINE_1981 - 1982 // IFK G\xc3\xb6teborg_NEWLINE__NEWLINE_1980 - 1981 // Ipswich Town F.C._NEWLINE__NEWLINE_1979 - 1980 // Eintracht Frankfurt_NEWLINE__NEWLINE_1978 - 1979 // Borussia M\xc3\xb6nchengladbach_NEWLINE__NEWLINE_1977 - 1978 // PSV Eindhoven_NEWLINE__NEWLINE_1976 - 1977 // Juventus F.C._NEWLINE__NEWLINE_1975 - 1976 // Liverpool F.C._NEWLINE__NEWLINE_1974 - 1975 // Borussia M\xc3\xb6nchengladbach_NEWLINE__NEWLINE_1973 - 1974 // Feyenoord_NEWLINE__NEWLINE_1972 - 1973 // Liverpool F.C._NEWLINE__NEWLINE_1971 - 1972 // Tottenham Hotspur F.C.'